लखनऊ/नई दिल्ली. यूपी के कैबिनेट मंत्री गायत्री प्रजापति और उनके मददगारों के हाथों सेक्शुअल असॉल्ट का शिकार बनी नाबालिग विक्टिम ने कहा है कि वो मंत्री और उनके साथियों को जेल की सलाखों के पीछे देखना चाहती है। हादसे के आठ महीने बाद भी विक्टिम सदमे से उबर नहीं पाई है। उसका दिल्ली के एम्स में इलाज चल रहा है जहां उसे अलग वॉर्ड में रखा गया है। उससे मिलने की इजाजत किसी को नहीं है।
वॉर्ड से भागने की कोशिश
- न्यूज एजेंसी की रिपोर्ट के मुताबिक, माइनर विक्टिम हादसे के आठ महीने बाद भी सदमे में है और आधी रात को वॉर्ड से भागने की कोशिश करती है।
- वो दहशत में है और उसे ऐसा लगता है जैसे प्रजापति के आदमी उसकी तलाश कर रहे हों। वो कहती है कि उसे और उसकी मां को अब इंसाफ मिलना चाहिए। प्रजापति और उसके साथियों को जेल भेजा जाना चाहिए।
- उसने कहा, “मैं प्रजापति और उनके आदमियों को सलाखों के पीछे देखना चाहती हूं। उन्होंने हमें हमेशा के लिए बर्बाद कर दिया है। जान बचाने के लिए हमें घर छोड़ना पड़ा।” इस विक्टिम की मां का आरोप है कि झांसा देकर उससे दो साल तक रेप किया गया।
उम्मीद नहीं छोड़ी, अगले साल एग्जाम देगी
- यूपी पुलिस प्रजापति की तलाश कर रही है। इस बीच माइनर विक्टिम और उसकी मां सदमे से उबरने की कोशिश कर रही हैं। विक्टिम का कहना है, “मैं इस साल 10th का एग्जाम नहीं दे पाई। लेकिन अगले साल जरूर दूंगी। हमारी जिंदगी उलझ चुकी है।”
- “उन लोगों ने मुझसे रेप की कोशिश की। मेरी मां को बंधक बना लिया था। वो मुझे छोड़ने की मिन्नतें कर रही थी। उन्होंने मुझे छोड़ने से पहले खतरनाक नतीजे भुगतने की धमकी दी। इसके बाद हमने सबसे मदद मांगी। डीजीपी से भी गुहार लगाई। लेकिन कुछ नहीं हुआ।”
- “इस दौरान हमें प्रजापति के आदमी धमकी देते रहे। आखिरकार, हमें यूपी छोड़ना पड़ा। मां ने कोर्ट में अपील की।”
सदमे में है लड़की
- माइनर विक्टिम का इलाज कर रहे डॉक्टर्स के मुताबिक, वो गहरे सदमे में है। उसके दिल से डर अब तक नहीं निकला। वो रात को सो भी नहीं पाती। उसका इलाज किया जा रहा है और विहेबियरल थैरेपी भी दी जा रही है।
- यूपी पुलिस की टीम दो बार एम्स आई लेकिन उसे माइनर विक्टिम से मिलने की इजाजत नहीं दी गई।
- बता दें कि प्रजापति को एक बार अखिलेश ने बर्खास्त किया था लेकिन फिर कैबिनेट में ले लिया गया। बताया जाता है कि केस दर्ज होने के बाद से वो फरार हैं।
- प्रजापति ने खुद पर लगे आरोपों पर कहा था कि ये बीजेपी की साजिश है।
ये है मामला
- प्रजापति और उनके कुछ साथियों पर एक महिला ने गैंगरेप का आरोप लगाया था। महिला के मुताबिक, उसे पार्टी में ऊंची पोस्ट और माइन दिलाने का झांसा देकर गैंगरेप किया गया।
- विक्टिम ने ये भी कहा था कि वो पहले चुप थी लेकिन जब मंत्री और उनके लोगों ने उसकी नाबालिग बेटी से बदसलूकी की कोशिश की तो उसने इसके खिलाफ आवाज उठाई। पुलिस में शिकायत दर्ज कराई।
- इस मामले में एफआईआर दर्ज ना होने पर महिला ने सुप्रीम कोर्ट में अपील की। सुप्रीम कोर्ट ने प्रजापति के खिलाफ एफआईआर का ऑर्डर दिया। केस तो दर्ज किया जा चुका है लेकिन अखिलेश के मंत्री की गिरफ्तारी अब तक नहीं हो सकी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva